11. ΝΟΜΟΘΕΤ. ΔΙΑΤΑΓΜΑ υπ’ αριθ. 37 της 23/28 Ιουν. 1973 (ΦΕΚ Α΄ 133) Περί της τηρητέας διαδικασίας δια την ενίσχυσιν συνεδρίων και συναφών εκδηλώσεων. Άρθρ.1.-1. «Με απόφαση του Υπουργού Πολιτισμού μετά από πρόταση των αρμόδιων υπουργείων, οργανισμών, πολιτιστικών ή επιστημονικών ιδρυμάτων και άλλων συναφών φορέων ορίζονται τα διεθνή και πανελλήνια συνέδρια και άλλες συναφείς εκδηλώσεις που πραγματοποιούνται στην Ελλάδα υπό την αιγίδα του Υπουργείου Πολιτισμού, καθώς και τα σχετικά με την παροχή οικονομικής ενίσχυσης για την πραγματοποίησή τους». Η μέσα σε «» παρ.1 αντικαταστάθηκε ως άνω από την παρ.2 άρθρ.9 Νόμ.2557/23-24 Δεκ.1997 (ΦΕΚ Α΄271), κατωτ.αριθ.150. 2.Δι’ αποφάσεως του Υπουργού Πολιτισμού και Επιστημών εγκρίνεται το πρόγραμμα διεξαγωγής των εκδηλώσεων τούτων, ως και σχετικός προϋπολογισμός ορίζων άμα επιτροπήν οργανώσεως, συγκροτουμένην εξ αρμοδίων υπηρεσιακών παραγόντων, ως και ετέρων προσώπων κρινομένων καταλλήλων προς τούτο. 3.Αι εις βάρος του Κρατικού Προϋπολογισμού επιχορηγήσεις δια τους ανωτέρω σκοπούς, ως και αι διατιθέμεναι πιστώσεις δι’ οργάνωσιν συνεδρίων υπό των δημοσίων υπηρεσιών καθορίζονται δι’ αποφάσεως του Υπουργού Πολιτισμού και Επιστημών. 4.Αι ανωτέρω δαπάναι, προκειμένου μεν περί δημοσίων υπηρεσιών, πραγματοποιούνται κατά παρέκκλισιν των διατάξεων του Ν.Δ. 321/1969 «περί Κώδικος Δημοσίου Λογιστικού», προκειμένου δε περί Ν.Π.Δ.Δ. κατά παρέκκλισιν των περί αυτών κειμένων διατάξεων. Άρθρ.2.-1.Εντός προθεσμίας, καθοριζομένης δι’ αποφάσεως του Υπουργού Πολιτισμού και Επιστημών, οι οργανωταί των συνεδρίων και των συναφών εκδηλώσεων, υποβάλλουν υποχρεωτικώς εις την αρμοδίαν Διεύθυνσιν Συνεδρίων του Υπουργείου Πολιτισμού και Επιστημών απολογισμόν δαπανών. Εις περίπτωσιν πλεονάσματος εκ της παρασχεθείσης επιχορηγήσεως τούτο επιστρέφεται εις το Δημόσιον, ως έσοδον αυτού κατατιθέμενον εις το οικείον Δημόσιον Ταμείον. 2.Η διαχείρισης του πάσης φύσεως μη αναλωσίμου υλικού, του απαιτουμένου δια την εξυπηρέτησιν των συνεδρίων και λοιπών συναφών εκδηλώσεων του κτωμένου εις βάρος των παρεχομένων επιχορηγήσεων, ανατίθεται εις την αρμοδίαν Διεύθυνσιν Συνεδρίων του Υπουργείου Πολιτισμού και Επιστημών. 3.Εγκρίνονται δια του παρόντος αι μέχρι της ενάρξεως της ισχύος αυτού πραγματοποιηθείσαι δαπάναι δια χρηματικών ενταλμάτων προπληρωμής, αι αφορώσαι εις σύγκλησιν διεθνών συνεδρίων και συναφών εκδηλώσεων κατά τας διατάξεις του Ν.Δ. 2556/1953 «περί κυρώσεως των υπ’ αριθ. 1170/1952 και 243/1953 πράξεων του Υπουργικού Συμβουλίου, αναφερομένων εις δαπάνας ενισχύσεως διεθνών συνεδρίων» και κατά παρέκκλισιν του Ν.Δ. 321/1969 «περί Κώδικος δημοσίου Λογιστικού» και τους εις εκτέλεσιν τούτου εκδοθέντος Β.Δ. 761/1969 «περί υποχρεώσεων και ευθυνών των υπολόγων εξ ενταλμάτων προπληρωμής». Άρθρ.3.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Την νομοθεσίαν περί Αρχαιολογικής Υπηρεσίας εν γένει βλ. ανωτ.σελ. 857 και επ. (Αντί για τη σελ. 1115) Σελ. 1115(α) Τεύχος 1377 Σελ. 53 Υπουργείο Πολιτισμού 31.Π.α.10-11 